rejauldu/bengali-wikipedia huggingface dataset:
thumb|right|গোন্ডালের নওলাখা প্রাসাদ  রাজকোট জেলা হল ভারতের গুজরাত রাজ্যের ৩৩টি জেলার মধ্যে একটি জেলা। সৌরাষ্ট্র উপদ্বীপে অবস্থিত, রাজকোট শহরটি, জেলার প্রশাসনিক সদর দফতর। এটি গুজরাটের তৃতীয়-সর্বাধিক উন্নত জেলা এবং চতুর্থ সর্বাধিক জনবহুল অঞ্চল।  এই জেলাটির উত্তরে মরবি জেলা, পূর্বে সুরেন্দ্রনগর ও বোটাড জেলা, দক্ষিণে আমরেলি ও জুনাগড় জেলা এবং পশ্চিমে পোরবন্দর ও জামনগর জেলা। জেলাটি ১১২০৩  বর্গ কিলোমিটার এলাকা নিয়ে গঠিত হয়েছে।  নামের উৎপত্তি জেলাটির সদর দফতর রাজকোট শহরটির নামানুসারে এই জেলার নামকরণ করা হয়েছে। রাজকোট শহরের নামটি (আক্ষরিক অর্থে রাজাদের শহর) সম্ভবত রাজু সন্ধি নাম থেকে উদ্ভূত হয়েছিল, যিনি ১৬২০ সালে রাজকোটের পূর্ববর্তী দেশীয় রাজ্যের সহ-প্রতিষ্ঠা করেছিলেন।  ভূগোল শহরটি ২৩°০৮' উত্তর অক্ষাংশ থেকে ২০°৫৮' উত্তর অক্ষাংশ এবং ৭১°৪০' পূর্ব দ্রাঘিমাংশ থেকে ৭০°২০' পূর্ব দ্রাঘিমাংশের মধ্যে অবস্থিত। রাজকোটের জলবায়ু তুলনামূলকভাবে মনোরম। এখানকার জলবায়ু চরমভাবাপন্ন নয়। এখানে গ্রীষ্মকাল থাকে মার্চ থেকে জুন মাস পর্যন্ত। এই সময় তাপমাত্রা ২০  ডিগ্রি সেলসিয়াস এবং ৪০  ডিগ্রি সেন্টিগ্রেডের মধ্যে ঘোরাফেরা করে। এখানে জুলাই থেকে সেপ্টেম্বর মাস পর্যন্ত বর্ষাকাল। জায়গাটিতে গড় বৃষ্টিপাতের পরিমাণ হল ৫৫০  মিমি। এখানে শীতের অক্টোবর থেকে ফেব্রুয়ারি পর্যন্ত স্থায়ী হয়।  জলবায়ু  বিভাগসমূহ এই জেলাটি ১০​​টি তালুকের সমন্বয়ে গঠিত। এগুলি হ'ল - পদধারী, লোধিকা, ধোরাজি, রাজকোট, জাম কান্দর্না, উপলেতা, জেটপুর, কোটদা সাঙ্গানী, জাসদান ও গোন্ডাল। পাঁচপিপলা রাজকোট জেলা অনেকগুলি গ্রামের মধ্যে একটি। এই জেলায় মোট ৮টি বিধানসভা নির্বাচনী এলাকা রয়েছে: রাজকোট পূর্ব, রাজকোট পশ্চিম, রাজকোট দক্ষিণ, রাজকোট গ্রামীণ, জসদন, গোন্ডাল, জেঠপুর ও ধোরাজি। রাজকোট লোকসভা কেন্দ্রের অন্তর্গত স্থানগুলি হল - টানকারা, ওয়াঙ্কনার, রাজকোট পূর্ব, রাজকোট পশ্চিম, রাজকোট দক্ষিণ, রাজকোট গ্রামীণ এবং জাসদান। গোন্ডাল, জেটপুর এবং ধোরাজি পোরবন্দর লোকসভা কেন্দ্রের অন্তর্গত। কচ্ছ লোকসভা কেন্দ্রের একটি অংশ মরবি।  জনসংখ্যার উপাত্ত  ২০১১ সালের আদমশুমারি অনুসারে রাজকোট জেলার জনসংখ্যা ৩,৮০৪,৫৫৮ জন, লাইবেরিয়া বা মার্কিন যুক্তরাষ্ট্রের অরেগনের জনসংখ্যার প্রায় সমান। জনসংখ্যারভিত্তিতে এটি ভারতে ৬৮তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৯.৮৭% ছিল। রাজকোটে প্রতি এক হাজার পুরুষের জন্য ৯২৪ মহিলা রয়েছে (যৌন অনুপাত), এবং সাক্ষরতার হার ৮২.২%।  ২০১১ সালের ভারতের আদমশুমারি অনুযায়ী, জেলার জনসংখ্যার ৯৬.৪১% গুজরাটিতে, ১.৯6% হিন্দিতে এবং ০.৭৩% সিন্ধি ভাষায় কথা বলে, তাদের প্রথম ভাষা হিসাবে।2011 Census of India, Population By Mother Tongue  এর জনসংখ্যা ৩,১৬৯,৮৮১ জন, যার মধ্যে ২০০১ সালে ৫১.২৯% শহরে বাস করত। এখানে শিক্ষার হার আগে ছিল ৭৪.৮৫% (২০০১ এর আদম শুমারি)।  টীকা  বহিঃসংযোগ  Rajkot district collectorate website   বিষয়শ্রেণী:গুজরাতের জেলা বিষয়শ্রেণী:রাজকোট জেলা
শাহ আব্বাস মসজিদ () বাকুর নিজামী জেলার কেশলায় অবস্থিত একটি ঐতিহাসিক মসজিদ। কেশলা গ্রামের মসজিদটি ১৭শ শতকের একটি স্থাপনা এবং এটি শাহ আব্বাসের আদেশে নির্মিত হয়েছিল।   স্থাপত্য   পরিকল্পনা অনুযায়ী, কেশলার শাহ আব্বাস মসজিদটি বর্গাকার আকৃতির। এটি শিরভান-আবশেরন স্থাপত্য শৈলীতে নির্মিত এবং মারদাকান বসতিতে অবস্থিত তুবা শাখী মসজিদের অনুরূপ। ভবনের মাঝখানে প্রধান ঘরটি চারটি বড় খিলান দ্বারা নির্মিত যা মসজিদের গোলাকার গম্বুজের সাথে সংযুক্ত। ভবনের দুপাশে খিলানযুক্ত সিলিংসহ ছোট কক্ষগুলি নির্মিত। এই কক্ষগুলি নকশাটিকে একটি বর্গাকার আকৃতি দেয়।  মসজিদের ফটক সাদাসিধে স্থাপত্য কাঠামোতে তৈরী এবং এতে স্ট্যালাক্টাইট অর্ধ-গম্বুজ নেই। স্থপতি, ভবনের সামগ্রিক উচ্চতার সাথে সামঞ্জস্য করে ফটক লাগানোর চেষ্টা করেছেন। এই লক্ষ্যে স্থপতি ইমারতটির ছাদের সাথে দরজার ফ্রেম একত্রিত করার পদ্ধতি ব্যবহার করেছেন। এই কৌশলটি দিভান খান নির্মাণের সময়ও প্রয়োগ করা হয়েছিল। ফটকের উপরে একটি আরবি শিলালিপি রয়েছে।  বেদি এবং মিম্বর খোদাই করা বিশাল পাথর দিয়ে তৈরি। মসজিদের জানালাগুলো অত্যন্ত দক্ষতার সাথে তৈরি। জানালার প্রথম স্তর দুটি স্তর নিয়ে গঠিত: প্রথমটি - কাঠ এবং  দ্বিতীয়টি - কাটা পাথর।  ১৯২০ সালে আজারবাইজানে সোভিয়েত দখলের পর বলশেভিকদের ধর্মীয় সংগ্রাম শুরু হয়। অন্যান্য অনেক ধর্মীয় প্রতিষ্ঠানের মতো শাহ আব্বাস মসজিদটিও কার্যক্রম বন্ধ করে দেয় এবং ১৯৮৯ সালে পুনরায় কার্যক্রম শুরু করে।   আরও দেখুন   গানজার জুম্মা মসজিদ  শাহ আব্বাস মসজিদ,ইয়েরেবান  শাহ মসজিদ  তথ্যসূত্র   সাহিত্য     বিষয়শ্রেণী:আজারবাইজানি স্থাপত্য বিষয়শ্রেণী:সাফাভীয় স্থাপত্য বিষয়শ্রেণী:১৭শ শতাব্দীর মসজিদ বিষয়শ্রেণী:আজারবাইজানের মসজিদ বিষয়শ্রেণী:ইসলামি স্থাপত্য বিষয়শ্রেণী:বাকুর মসজিদ বিষয়শ্রেণী:আজারবাইজানের স্থাপত্য
thumb|right|200px ১২৫তম সুভাষচন্দ্র বসু জন্মবার্ষিকী উপলক্ষ্যে প্রকল্পটি শুরু করা হয়েছে। এই প্রকল্পের অধীনে সুভাষচন্দ্র বসু সম্পর্কিত নিবন্ধসমূহের সম্প্রসারণ ও  মান উন্নয়ন করা হবে। প্রকল্পে সকল ব্যবহারকারীকে স্বাগত।   নিয়মাবলী   উইকিপিডিয়ার সকল নিয়মাবলী অনুসরণ করে প্রবন্ধ নির্মাণ বা সম্প্রসারণ করবেন।  পূর্ণদৈর্ঘ্যের প্রবন্ধ লেখার চেষ্টা করবেন। প্রবন্ধ পড়ে যেন পাঠক বিষয় সম্পর্কে সম্যক ধারনা পেতে পারেন।   নিবন্ধ তালিকা   সর্বাধিক গুরুত্বপূর্ণ নবন্ধ   সুভাষচন্দ্র বসু — লক্ষ্য: — নিবন্ধটিকে  ভালো নিবন্ধ-এ উন্নীত করা   গুরুত্বপূর্ণ নিবন্ধ তালিকা   আজাদ হিন্দ ফৌজ — লক্ষ্য: — মান উন্নয়ন ও সম্প্রসারণ।   নেতাজি ভবন — লক্ষ্য: — মান উন্নয়ন ও সম্প্রসারণ।   সুভাষ ব্রিগেড — লক্ষ্য: — মান উন্নয়ন ও সম্প্রসারণ।   আর্জি হুকুমত-এ-আজাদ হিন্দ — লক্ষ্য: — মান উন্নয়ন ও সম্প্রসারণ।   নেতাজি সুভাষ মুক্ত বিশ্ববিদ্যালয় — লক্ষ্য: — মান উন্নয়ন ও সম্প্রসারণ।  এমিলি শেঙ্কল — লক্ষ্য: — মান উন্নয়ন ও সম্প্রসারণ।  নেতাজি মূর্তি (শ্যামবাজার, কলকাতা) — লক্ষ্য: — মান উন্নয়ন ও সম্প্রসারণ।  সুভাষচন্দ্র বসুর মৃত্যু — লক্ষ্য: — মান উন্নয়ন ও সম্প্রসারণ।   নতুন নিবন্ধ   অর্ধেন্দু বসু  শিশির কুমার বসু  সুব্রত বসু   সুগত বসু  প্রাক্তন ভারতীয় জাতীয় সেনা স্মৃতিস্তম্ভ  সিঙ্গাপুরে ভারতীয় জাতীয় সেনাবাহিনী  সুভাষচন্দ্র বসুর রাজনৈতিক দৃষ্টিভঙ্গি (Political views of Subhas Chandra Bose)  বিষয়শ্রেণী:উইকিপ্রকল্প
thumb|জলবায়ু ঝুঁকি ব্যবস্থাপনার icon জলবায়ু ঝুঁকি ব্যবস্থাপনা ( শব্দটি দ্বারা জলবায়ু পরিবর্তনের সাথে অভিযোজন, দুর্যোগ ব্যবস্থাপনা এবং টেকসই উন্নয়ন সহ বিভিন্ন ক্ষেত্রের কাজের মাধ্যমে জলবায়ু ঝুঁকি হ্রাসের কৌশলগুলোকে বোঝানো হয়।   সংজ্ঞা  জলবায়ু ঝুঁকি ব্যবস্থাপনা বলতে জলবায়ু সংবেদনশীল সিদ্ধান্ত গ্রহণের পদ্ধতিকে বোঝানো হয়। পদ্ধতিটির উদ্দেশ্য জলবায়ু পরিবর্তনের ঝুঁকির সাথে সম্পর্কিত আক্রান্তপ্রবণতা হ্রাস করে টেকসই উন্নয়ন বজায় রাখা।জলবায়ু ঝুঁকি ব্যবস্থাপনার সাথে কৃষিক্ষেত্র, খাদ্য সুরক্ষা, বিশুদ্ধ পানির সংস্থান এবং স্বাস্থ্য সংক্রান্ত ক্ষেত্রগুলিতে মানব সম্প্রদায়ের জন্য ইতিবাচক এবং নেতিবাচক ফলাফলকে সর্বাধিকতর করার লক্ষ্য জড়িত।Hellmuth, M.E., Moorhead, A., Thomson, M.C., and Williams, J. (eds) 2007. Climate Risk Management in Africa: Learning from Practice. International Research Institute for Climate and Society (IRI), Columbia University, New York, USA.  জলবায়ু ঝুঁকি ব্যবস্থাপনার সম্ভাব্য কার্যপ্রণালীর বিস্তৃত পরিসীমা রয়েছে, এর মধ্যে রয়েছে: দুর্যোগ-পূর্ব সতর্কীকরণ, কৌশলগত বৈচিত্র্যকরণ, গতিশীল সংস্থান-বরাদ্দ বিধি, আর্থিক সরঞ্জাম (যেমন, জলবায়ু ঝুঁকি বীমা), অবকাঠামো নকশা এবং সক্ষমতা বৃদ্ধি।  তবে প্রতিকূল ফলাফল এড়ানো ছাড়াও জলবায়ু ঝুঁকি ব্যবস্থাপনার কৌশল জলবায়ু-সংবেদনশীল অর্থনৈতিক ক্ষেত্রে সর্বাধিক সুযোগ-সুবিধা অর্জনের লক্ষ্য নিয়েছে - উদাহরণস্বরূপ, কৃষকরা তাদের ফসলের উৎপাদনশীলতা সর্বাধিকতর করতে অনুকূল মৌসুমী পূর্বাভাস ব্যবহার করেন।International Research Institute for Climate and Society   প্রধান আন্তর্জাতিক সম্মেলন এবং কর্মশালা   জলবায়ু পরিবর্তনের রুপরেখা সম্মেলন জলবায়ু পরিবর্তন সম্পর্কিত জাতিসংঘের রুপরেখা সম্মেলন জলবায়ু পরিবর্তন কাঠামোর মধ্যে প্রতিনিধিদের মধ্যে আলোচনার বিষয়টি অন্তর্ভুক্ত। প্রশমন, অভিযোজন, প্রযুক্তির উন্নয়ন, স্থানান্তর, আর্থিক সংস্থান এবং বিনিয়োগ সম্পর্কিত বিষয়গুলো এ সম্মেলনের আলোচনার কেন্দ্রবিন্দু ছিল। সিওপি২১ (২০১৫ জাতিসংঘের জলবায়ু পরিবর্তন সম্মেলন) এর সময়, আন্তর্জাতিক সম্প্রদায়সমূহ জলবায়ু ঝুঁকি মোকাবেলার কৌশলের অংশ হিসাবে জলবায়ু ঝুঁকি বীমাতে বিনিয়োগের জন্য অর্থায়ন করেছে।  বিশ্ব আবহাওয়া সংস্থা - জলবায়ুর সঙ্গে বাস লিভিং উইথ ক্লাইমেট (জলবায়ুর সঙ্গে বসবাস) শীর্ষক সম্মেলনটি ২০০৬ সালের জুলাই মাসে বিশ্ব আবহাওয়া সংস্থা, আর্থ ইনস্টিটিউট এবং ফিনিশ আবহাওয়া ইনস্টিটিউটের যৌথ উদ্যোগে অনুষ্ঠিত হয়েছিল। এ সম্মেলন "সিদ্ধান্ত গ্রহণের ক্ষেত্রে জলবায়ু ঝুঁকি ও অনিশ্চয়তাকে বিবেচনা করার সুযোগ ও প্রতিবন্ধকতা" পর্যালোচনা করার জন্য আয়োজন করা হয়েছিল। এর একটি বড় সাফল্য ছিল এস্পো সম্মেলন।  আরও দেখুন আক্রান্তপ্রবণতা ঝুঁকি ব্যবস্থাপনা দুর্যোগ ঝুঁকি হ্রাস বিশ্ব আবহাওয়া সংস্থা জলবায়ু পরিবর্তনের রূপরেখা সম্মেলন ফিনিশ আবহাওয়া সংস্থা আর্থ ইনস্টিটিউট  তথ্যসূত্র  বহিঃসংযোগ বিশ্বব্যাংক- Managing Climate Risk: Integrating Adaptation into World Bank Group Operations   Climate Risk Management in Africa: Learning from Practice     Natural Disaster Hotspots Case Studies  Bridge Over Troubled Waters: Linking Climate Change and Development, OECD  Come Rain or Shine:Integrating Climate Risk Management into African Development Bank Operations  বিষয়শ্রেণী:জলবায়ু পরিবর্তন ও সমাজ বিষয়শ্রেণী:প্রাকৃতিক দুর্যোগ
হামিত আকবায় (জন্ম ১৯০০, মৃত্যু তারিখ অজানা) ছিলেন একজন তুর্কি ফুটবলার।  তিনি ১৯২৪ এবং ১৯২৫ সালে তুরস্ক জাতীয় ফুটবল দলের হয়ে ছয়টি ম্যাচে খেলেন।     তথ্যসূত্র    বহিঃসংযোগ     বিষয়শ্রেণী:১৯০০-এ জন্ম বিষয়শ্রেণী:মৃত্যুর সাল অনুপস্থিত বিষয়শ্রেণী:১৯২৪ গ্রীষ্মকালীন অলিম্পিকের ফুটবলার বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:জন্মস্থান অনুপস্থিত বিষয়শ্রেণী:তুরস্কের আন্তর্জাতিক ফুটবলার বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:তুরস্কের অলিম্পিক ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:তুর্কি পুরুষ ফুটবলার
ক্রুতিকা দেসাই খান (née দেসাই, শৈলীকৃত ক্রুত্তিকা দেসাই; জন্ম: ২৩ ফেব্রুয়ারি ১৯৬৮), একটি ভারতীয় চলচ্চিত্র, থিয়েটার এবং টেলিভিশন অভিনেত্রী। তিনি ভারতের প্রথম দিকে নির্মিত টেলিভিশন ধারাবাহিক বুনিয়াদ এ মঙ্গলা চরিত্রের জন্য সুপরিচিত। তিনি চন্দ্রকান্ত, মানসি (টক শো), এয়ার হোস্টেস, সুপারহিট মুকব্ল্লা - প্রথম ভারতীয় গণনা প্রদর্শনী অনুষ্টান, হাঙ্গামা - ভ্রমণ বিষয়ক অনুষ্ঠান, নুরজাহান- ঐতিহাসিক, দিওয়ার-হ্যামলেট (স্টার টিভি), জি টিভির ধারাবাহিক রাম মিলায়ে জোড়ি এবং উত্তরণ অভিনয় করেন। তিনি স্টার প্লাসের প্রাত্যহিক অনুষ্ঠান মেরে আঙ্গনে মে তে শান্তির দেবী চরিত্রে অভিনয় করেছিলেন, যেট সর্বাধিক সফলতা অর্জন করে এবং দীর্ঘদিন যাবত চলমান অনুষ্ঠানগুলির একটি হিসেবে পরিচিতি লাভ করে। অনুষ্ঠানটি ২০১২ সালের আগস্টে ২ বছরের সফলভাবে চলার পর শেষ হয়।  ব্যক্তিগত জীবন হিন্দি চলচ্চিত্র অভিনেতা জয়ন্তের পুত্র এবং অভিনেতা আমজাদ খান এর ভাই ইমতিয়াজ খান দেসাই বিয়ে করেন। এই দম্পতি ১টি কন্যা সন্তান রয়েছে।  চলচ্চিত্রের তালিকা চলচ্চিত্র ইনসাফ (১৯৮৭)  দি এডপটেড (২০০১) দাতাক টার্ন লেফট এট দ্যা এন্ড অব দ্যা ওয়ার্ল্ড (২০০৪) দস্তক  টেলিভিশন  দেখ ভাই দেখ  বেতাল পচিসি  বুনিয়াদ  চন্দ্রমুখি  চন্দ্রকথা  ''জমিন আসমান  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:হিন্দি চলচ্চিত্র অভিনেত্রী
thumb|বালপাকরাম জাতীয় উদ্যানের গিরিখাত thumb| বালপাকরাম জাতীয় উদ্যান হল ভারতের মেঘালয় রাজ্যের দক্ষিণ গারো পাহাড় জেলায় অবস্থিত একটি জাতীয় উদ্যান (ন্যাশনাল পার্ক)। প্রাকৃতিক সৌন্দর্যের কারণে জীববৈচিত্র‍্য সমৃদ্ধ এ বনভূমিকে ১৯৮৭ সালে জাতীয় উদ্যান হিসেবে ঘোষণা করা হয়। এই ন্যাশনাল পার্কটির আয়তন ২০০ বর্গ কিলোমিটার এবং সমুদ্রপৃষ্ঠ হতে প্রায় ৩০০০ ফুট উঁচু। এটি জীববৈচিত্র‍্যে সমৃদ্ধ ভারতের অন্যতম গভীর বনভূমি। এ বনে রয়েছে দুর্লভ ও বিলুপ্তপ্রায় নানা ধরনের উদ্ভিদ ও প্রাণীকুল যা পর্যটকদের আকৃষ্ট করে।  আরো দেখুন  মহিষখোলা নদী  তথ্যসূত্র  বিষয়শ্রেণী:দক্ষিণ গারো পাহাড় জেলা বিষয়শ্রেণী:মেঘালয়ের জাতীয় উদ্যান
এইচএল অ্যাডভান্সড মিডিয়াম কমব্যাট এয়ারক্রাফ্ট (এএমসিএ) পঞ্চম প্রজন্মের যুদ্ধবিমান নির্মাণের একটি ভারতীয় কর্মসূচী। এটি প্রতিরক্ষা গবেষণা ও উন্নয়ন সংস্থা, হিন্দুস্তান অ্যারোনটিক্স লিমিটেড এবং একটি ভারতীয় বেসরকারী সংস্থার মধ্যে একটি সরকারী-বেসরকারী যৌথ উদ্যোগ দ্বারা উৎপাদিত হবে বলে আশা করা হচ্ছে। কর্মসূচীটির লক্ষ্য রয়েছে ২০৩৩ অথবা ২০৩৪ সালের মধ্যে পূর্ণমাত্রায় উৎপাদন শুরু করার।  এএমসিএ হল একক আসন, দ্বৈত ইঞ্জিনযুক্ত স্টিলথ অল-ওয়েদার মাল্টি-রোল যুদ্ধবিমান। ভারতের বিমানবাহিনী প্রধান বলেন যে এএমসিএ-এর “ষষ্ঠ প্রজন্মের বৈশিষ্ট্য” থাকবে। এএমসিএ ও প্রাথমিক নকশা পর্যায়ের সম্ভাব্যতা অধ্যয়ন সম্পন্ন হওয়ার পরে প্রকল্পটি ২০১৯ সালের ফেব্রুয়ারি মাসে বিস্তারিত নকশার পর্যায়ে প্রবেশ করে। বিমানের সিএডি মডেলটি এয়ারো ইন্ডিয়া ২০১৯-এ প্রদর্শিত হয়। এএমসিএ ২০২৪ সালে উন্মোচিত হবে। মোট চারটি প্রোটোটাইপ প্রাথমিকভাবে পরিকল্পনা করা হয়েছে এবং ২০২৫ সাল বা ২০২৬ সালে প্রথম উড়ানের প্রত্যাশা রয়েছে।  ইন্দো-রাশিয়ান এফজিএফএ কর্মসূচী থেকে ভারত প্রত্যাহার করার পর থেকে, এটি ভারতে ক্রমবিকাশমান একমাত্র পঞ্চম-প্রজন্মের যুদ্ধবিমান। ভারতীয় বিমানবাহিনী (আইএএফ) বিদেশী নকশাকৃত বিমান কেনার সময় আরোপিত প্রযুক্তি বিধিনিষেধ এড়ানোর জন্য এএমসিএ-এর "সংজ্ঞায়িত" প্রযুক্তিগুলিতে "সম্পূর্ণ নিয়ন্ত্রণ" রাখতে চায়।  এএমসিএ বায়ু শ্রেষ্ঠত্ব, স্থল আক্রমণ, বোমাবর্ষণ, বিরতি, প্রতিরোধ ও অন্যান্য ধরনের ভূমিকা পালন করবে। বিমানটি অনেক স্থল ও সামুদ্রিক প্রতিরক্ষা সহ পূর্ববর্তী প্রজন্মের যুদ্ধবিমানকে পরাভূত করতে ও দমন করতে সুপারক্রুজ, স্টিলথ, অত্যাধুনিক এসইএ রাডার, সুপারম্যানিউভারবিলিটি, তথ্য একীকরণ ও উন্নত বিমানচলাচলকে একত্রিত করবে। এটি বিমানবাহিনীর পরিষেবাতে এইচএএল তেজস, এসও-৩০ এমকেআই ও রাফাল এবং নৌ সেবায় এইচএল নৌ তেজস ও মিকোয়ান মিগ-২৯ এর পরিপূরক হবে। এএমসিএ-এর পরিকল্পনার উদ্দেশ্যে ছিল ভারতীয় বিমানবাহিনীতে সেপেকাট জাগুয়ার, দাসল্ট মিরাজ ২০০০ ও মিকোয়ান মিগ-২৭ এর উত্তরসূরি হিসাবে বিমানটির ব্যবহার। উড়োজাহাজটি তার নৌ-সংস্করণ সহ আগামী কয়েক দশক ধরে ভারতীয় বিমানবাহিনী ও নৌবাহিনীর কৌশলগত বিমানশক্তি সরবরাহ করবে। এইচএএল মারুত ও এইচএল তেজাসের পর এএমসিএ হল ভারতীয় বংশোদ্ভূত তৃতীয় সুপারসনিক জেট।  একটি এএমসিএ মার্ক-২ বৈকল্পিকও পরিকল্পনা করা হয়, যা অধিক সংখ্যায় উৎপাদিত হবে বলে আশা করা হচ্ছে।   তথ্যসূত্র    বহিঃসংযোগ   উড়ানের ভিডিও ও ফটো  HAL AMCA official video  BASIC FLIGHT SIMULATOR FOR AMCA  বিষয়শ্রেণী:দ্বৈত-ইঞ্জিন বিষয়শ্রেণী:হ্যাল বিমান বিষয়শ্রেণী:স্টিলথ বিমান বিষয়শ্রেণী:ভি-পুচ্ছ বিমান বিষয়শ্রেণী:স্টেল্থ বিমান বিষয়শ্রেণী:বহন ভিত্তিক বিমান
থাম্ব|বার্ড হেলেন (উইলিয়াম লিন্ডসে উইন্ডাস দ্বারা অঙ্কিত, ১৮৫৬) । ব্রটী ওয়াস অথবা (বার্ড) হেলেন (চাইলশ ব্যালেড # ২৫৮; রাউড # ১০৮) একটি ঐতিহ্যবাহী লোকগীতি।   সারসংক্ষেপ  হেলেন একজন সুন্দর উত্তরাধিকারী, যিনি হ্যাজেলানের সাথে বাগদান করেছেন। গ্লেনহ্যাজেলান তাকে দেখতে আসে এবং তাকে ভালোভাবে অভ্যর্থনা জানানো হয়, যতক্ষণ না তার লোকেরা তাকে ঘিরে ফেলে এবং তারা তাকে তুলে নিয়ে যায়। তিনি শোক প্রকাশ করেন যে হাইল্যান্ডগুলি ডান্ডি বা টে নদীর তীরে নয়। একদিন যখন তারা সওয়ারি করতে বের হয়, তিনি একটি নদীতে ঝাঁপ দেন। তিনি পিছনে লাফিয়ে পড়েন এবং ডুবে মারা যান। তিনি সাঁতার কাটতে শুরু করেন এবং ডান্ডি ফিরে আসেন।   আরও দেখুন    চাইল্ড ব্যালাডের তালিকা  ওয়াল্টার লেসলি   বহিঃসংযোগ    ব্রটি ওয়া 'স   তথ্যসূত্র   বিষয়শ্রেণী:গীতিকার অজানা বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা
thumb|right|গুঁজিয়া  গুজিয়া, গুঘরা, পেদাকিয়া, পুরুকিয়া, করঞ্জি, কাজ্জিকায়ালু, সোমাস কিংবা কার্জিকাই () নামেও পরিচিত, একটি মিষ্টি, গভীর-ভাজা পেস্ট্রি যা ভারতীয় উপমহাদেশের একটি জনপ্রিয় মিষ্টান্ন। এই সুস্বাদু খাবারটি হয় সুজি বা ময়দা (সমস্ত উদ্দেশ্যমূলক ময়দা) ব্যবহার করে তৈরি করা হয়, যা মিষ্টি খোয়া (দুধের কঠিন পদার্থ, যাকে মাওয়াও বলা হয়) এবং শুকনো ফলের মিশ্রণে ভরা হয়। এরপরে ডাম্পলিংটিকে একটি খাস্তা গঠন দেওয়ার জন্য ঘিতে ভাজা হয়।  গুজিয়ার প্রাচীনতম উল্লেখটি ১৩শ শতাব্দীর, যখন একটি গুড়-মধুর মিশ্রণ গমের আটা দিয়ে ঢেকে রোদে শুকানো হত। একটি সাধারণ গুজিয়া/পেদাকিয়া তৈরির পদ্ধতিটি সামোসার মতোই, তবে গুজিয়া/পেদাকিয়া দেখতে অনেকটা এমপানদের মতো। অর্ধচন্দ্রের মতো আকৃতির, গুজিয়া বা পেদাকিয়া গ্রেটেড এবং ভাজা শুকনো ফল, খোয়া, গ্রেটেড নারকেল এবং সুজির একটি মিষ্টি মিশ্রণে ভরা হয় যাতে এটি একটি দানাদার জমিন ধার দেয়।  গুজিয়াগুলো ভারতের উত্তরপ্রদেশ, রাজস্থান, গুজরাত এবং বিহার অঞ্চলে বিশেষভাবে জনপ্রিয়, ওখানে হোলি এবং দীপাবলি উৎসবের সময় গুজিয়া প্রস্তুত করা হয়। বিহারে, শুকনোগুলোকে পেডাকিয়া বলা হয় এবং বিশেষত ছটের সময় এই পেডাকিয়া খুব জনপ্রিয়। বিহারে দুই ধরনের পেদকিয়া তৈরি হয়: একটি সুজি/রওয়া (সুজি) দিয়ে এবং আরেকটি খোয়া দিয়ে। সুজি পেদকিয়ায়, সুজিকে ঘি-তে চিনি, বাদাম, এলাচ, কিশমিশ এবং অন্যান্য বাদাম দিয়ে ভাজা হয় এবং তারপর ঘিতে ভাজা হয়। খোয়া পেদকিয়ায়, খাঁটি খোয়া বাদাম এবং চিনির সাথে মেশানো হয় এবং তারপরে ভাজা হয়।  এর অনুরূপ খাবারগুলি ভারতের বেশ কয়েকটি আঞ্চলিক রন্ধনপ্রণালীতে পাওয়া যায়, যেমন গুজরাটে ঘুঘরা (গুজরাটি), মহারাষ্ট্রের করঞ্জি (মারাঠি), তামিলনাড়ুতে সোমাস (তামিল), তেলেঙ্গানার গারিজালু (তেলুগু), কাজ্জিকায়ালু (కజ్జజయకయయాయ অন্ধ্রপ্রদেশ, এবং কর্ণাটকের কার্জিকাই বা কারিগাডুবু (কন্নড়)। এই সমস্ত খাবারগুলো হল গমের আটা দিয়ে তৈরি ভাজা মিষ্টি ডাম্পলিং এবং শুকনো বা আর্দ্র নারকেলের উপাদেয় ভরা।  গোয়াতে, নেভরি বা নিউরিও (বহুবচন নিউরিও) একটি অনুরূপ মিষ্টি যা তাদের উত্সব উপলক্ষে তৈরি করা হয়, যেমন হিন্দুদের জন্য গণেশ চতুর্থী এবং খ্রিস্টানদের জন্য বড়দিন।   আরও দেখুন   চন্দ্রকলা (মিষ্টান্ন), অনুরূপ একটি খাদ্যের পদ  এম্পানাদা, অন্যান্য দেশের অনুরূপ পেস্ট্রি   তথ্যসূত্র    বহিঃসংযোগ   ঐতিহ্যবাহী গুজিয়া রেসিপি    বিষয়শ্রেণী:বাংলাদেশের খাদ্য বিষয়শ্রেণী:মিষ্টান্ন বিষয়শ্রেণী:মিষ্টি বিষয়শ্রেণী:বাংলাদেশী মিষ্টান্ন বিষয়শ্রেণী:বাংলার মিষ্টি বিষয়শ্রেণী:বাংলাদেশী রন্ধনশৈলী বিষয়শ্রেণী:উত্তরপ্রদেশী রন্ধনশৈলী বিষয়শ্রেণী:রাজস্থানী মিষ্টান্ন বিষয়শ্রেণী:মহারাষ্ট্রীয় রন্ধনশৈলী বিষয়শ্রেণী:ভারতীয় মিষ্টান্ন বিষয়শ্রেণী:পনিরের পদ বিষয়শ্রেণী:ভারতীয় রন্ধনশৈলী বিষয়শ্রেণী:ফিজীয় মিষ্টান্ন
ফিরোজা বেগম চিনু (জন্ম: ২৩ ফেব্রুয়ারি ১৯৬১) হলেন বাংলাদেশের একজন রাজনীতিবিদ ও সংরক্ষিত নারী আসন-৩৩ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য ফিরোজা বেগম চিনু  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:রাঙ্গামাটি জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বুলবুল ললিতকলা একাডেমি সংক্ষেপে বাফা (বুলবুল একাডেমি অব ফাইন আর্টস) বাংলাদেশের একটি কলা কেন্দ্র। ১৯৫৫ সালের মে ১৭ তারিখে বেগম আফরোজ বুলবুল এই সাংস্কৃতিক চর্চা কেন্দ্রটি প্রতিষ্ঠা করেন। আন্তর্জাতিক খ্যাতি সম্পন্ন নৃত্যশিল্পী বুলবুল চৌধুরীর নামকরণে এ প্রতিষ্ঠানটির নামকরণ করা হয়েছে। দেশীয় সংস্কৃতির লালন ও বিকাশের লক্ষ্যেই মূলত প্রতিষ্ঠা করা হয়েছিল সংস্কৃতিক চর্চার কেন্দ্রবিন্দু এই প্রতিষ্ঠান।  অবস্থান বুলবুল ললিতকলা একাডেমি পুরান ঢাকার আহসান মঞ্জিল সংলগ্ন ওয়াইজঘাটে তার প্রথম কার্যক্রম শুরু করে।  ওয়াইজ হাউজ নামে পরিচিত একটি ঐতিহ্যবাহী প্রাচীন ভবনে এর প্রধান ক্যাম্পাস॥ প্রায় এক বিঘা ভূমির উপরে এর ক্যাম্পাস আয়তন।  কার্যক্রম একাডেমি পরিবেশিত কয়েকটি উল্লেখযোগ্য  নৃত্যনাট্য হলো: thumb|বুলবুল ললিতকলা একাডেমি  চন্ডালিকা (১৯৫৮)  প্রকৃতির লীলা (১৯৫৮)  নকসী কাঁথার মাঠ (১৯৫৯)  সিন্ধু (১৯৬১)  মায়ার খেলা (১৯৬৪)  চিত্রাঙ্গদা (১৯৬৬)  হাজার তারের বীণা (১৯৬৭)  বাদল বরিষণে (১৯৬৭)  রাজপথ জনপথ (১৯৬৯)  শ্যামা (১৯৭০)  তথ্যসূত্র  বহিঃসংযোগ     বিষয়শ্রেণী:বাংলাদেশের সাংস্কৃতিক প্রতিষ্ঠান বিষয়শ্রেণী:১৯৫৫-এ প্রতিষ্ঠিত বিষয়শ্রেণী:বাংলাদেশ ভিত্তিক সাংস্কৃতিক সংগঠন বিষয়শ্রেণী:পুরান ঢাকা বিষয়শ্রেণী:ঢাকা জেলার বিদ্যালয় বিষয়শ্রেণী:বাংলাদেশের শিক্ষাব্যবস্থা বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের ক্লাব ও সমিতি
তপোধন বাংলাদেশের রংপুর জেলার অন্তর্গত রংপুর সদর উপজেলার একটি সাবেক ইউনিয়ন।   আয়তন  তপোধন ইউনিয়নের আয়তন ছিল ৬,৮১৫ একর (২৭.৫৮ বর্গ কিলোমিটার)।   প্রশাসনিক এলাকা  তপোধন ইউনিয়ন ছিল রংপুর সদর উপজেলার আওতাধীন ৪নং ইউনিয়ন পরিষদ। তবে রংপুর সিটি কর্পোরেশন প্রতিষ্ঠার ফলে এ ইউনিয়নের সম্পূর্ণ অংশ সিটি কর্পোরেশনের আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।   আরও দেখুন   রংপুর সিটি কর্পোরেশন  রংপুর সদর উপজেলা   তথ্যসূত্র    বহিঃসংযোগ   বিষয়শ্রেণী:রংপুর সদর উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
লর্ড আর্থার জন এডওয়ার্ড রাসেল (১৩ জুন ১৮২৫ - ৪ এপ্রিল ১৮৯২) একজন ব্রিটিশ লিবারেল পার্টির রাজনীতিবিদ ছিলেন।   কর্মজীবন  তার ভাইদের মতো, তিনি প্রাথমিকভাবে জার্মানিতে প্রাইভেট টিউটরদের দ্বারা বিদেশে শিক্ষা লাভ করেছিলেন। ১৮৪৯ থেকে ১৮৫৪ সাল পর্যন্ত তিনি তার চাচা, লিবারেল প্রধানমন্ত্রী লর্ড জন রাসেলের ব্যক্তিগত সচিব ছিলেন। ১৮৫৭ এবং ১৮৮৫ সালের মধ্যে, তিনি টাভিস্টকের সংসদ সদস্য (এমপি) হিসাবে বসেন। কথিত আছে যে তিনি কমন্সে খুব কমই কথা বলেছেন, একবার তার ভাই ওডোর উপর আক্রমণের জবাবে।  তিনি ব্রুকস, অ্যাথেনিয়াম, কসমোপলিটান, গ্রিলিয়নস, দ্য ক্লাব এবং মেটাফিজিক্যাল সোসাইটির অন্তর্ভুক্ত ছিলেন। তিনি লন্ডন বিশ্ববিদ্যালয়ের সেনেটে জড়িত ছিলেন, ১৮৭৫ থেকে তার মৃত্যুর আগে পর্যন্ত এই সংস্থায় কাজ করেছিলেন।  ১৮৭২ সালে লর্ড রাসেল দ্বারা ব্রিটেন এবং নতুন জার্মান সাম্রাজ্যের মধ্যে আদর্শিক উপসাগরের উপর জোর দেওয়া হয়েছিল: "প্রুশিয়া এখন সেই সমস্ত কিছুর প্রতিনিধিত্ব করে যা যুগের উদার ও গণতান্ত্রিক ধারণাগুলির সবচেয়ে বিরোধী; সামরিক স্বৈরাচার, তলোয়ারের শাসন, আবেগপূর্ণ কথাবার্তার জন্য অবজ্ঞা।, মানুষের যন্ত্রণার প্রতি উদাসীনতা, স্বাধীন মতের বন্দী, অনিচ্ছাকৃত জনগোষ্ঠীর জোর করে ঘৃণাপূর্ণ জোয়ালে স্থানান্তর, ইউরোপীয় মতামতকে উপেক্ষা, মহানতা এবং উদারতার সম্পূর্ণ অভাব, ইত্যাদি।"   তথ্যসূত্র    বহিঃসংযোগ      Leigh Rayment's Historical List of MPs    Lord Arthur John Edward Russell (1825–1892), Liberal politician; MP for Tavistock; brother of 9th Duke of Bedford at the National Portrait Gallery, London  বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:রাসেল পরিবার বিষয়শ্রেণী:১৮৯২-এ মৃত্যু বিষয়শ্রেণী:১৮২৫-এ জন্ম বিষয়শ্রেণী:টাভিস্টকের যুক্তরাজ্যের সংসদ সদস্য
থাম্ব|জোশিয়াহ উইলার্ড গিবস গিবস – হেলমহোল্টজ সমীকরণ  তাপগতিবিজ্ঞানের একটি সমীকরণ। যা তাপমাত্রার ফাংশন হিসাবে একটি সিস্টেমের গিবস শক্তির পরিবর্তন গণনা করার জন্য ব্যবহৃত হয়। জোশিয়াহ উইলার্ড গিবস এবং হারমান ভন হেলমহোল্টজের নামে এর নামকরণ করা হয়েছে।  সমীকরণটি হল:Physical chemistry, P. W. Atkins, Oxford University Press, 1978,    যেখানে, ধ্রুব  P চাপে, H হল এনথ্যালপি, T পরম তাপমাত্রা এবং G সিস্টেমের গিবস মুক্ত শক্তি । সমীকরণটি বলে যে, তাপমাত্রায় স্বল্পতম পরিবর্তনের ফলে ধ্রুব চাপে G / T অনুপাতের পরিবর্তন  H / T 2 এর গুণনীয়ক।   রাসায়নিক বিক্রিয়া   সমীকরণটি সাধারণত রাসায়নিক বিক্রিয়ার ক্ষেত্রে ব্যবহার করা হয়। সমীকরণটিকে লেখা হয়ঃ Chemical Thermodynamics, D.J.G. Ives, University Chemistry, Macdonald Technical and Scientific, 1971,   ΔG গিবস শক্তি এবং ΔH এনথালপি পরিবর্তন হিসাবে  (তাপমাত্রা স্বাধীন বিবেচনা করা হয়) ব্যবহার করা হয় । o আদর্শ চাপ (1 বার) নির্দেশ করে।  (আবার, p(চাপ) কে ধ্রুবক রেখে ) T এর সাপেক্ষে  ব্যবকলন  করার পর  সমীকরণটি হয়ে উঠে :  এই সমীকরণটি ব্যবহার করে  দ্রুত যে কোন তাপমাত্রা T2-এ একটি রাসায়নিক বিক্রিয়ায় যেকোনো স্বতন্ত্র উপাদানের জন্য জন্য গিবস মুক্ত শক্তি পরিবর্তন নির্ণয় করা  সক্ষম শুধুমাত্র আদর্শ গিবস মুক্ত শক্তি পরিবর্তন এবং  গঠনের আদর্শ এনথালপি পরিবর্তন জানা থাকলে।  অধিকন্তু বিক্রিয়ার  সমতাপীয় সমীকরণ ব্যবহার করে,Chemistry, Matter, and the Universe, R.E. Dickerson, I. Geis, W.A. Benjamin Inc. (USA), 1976,  সমীকরণটি হলো:  যা গিবস শক্তিকে একটি রাসায়নিক সাম্যধ্রুবক এর সাথে সম্পর্কযুক্ত করে , যা ব্যবহার করে ভ্যান হফ সমীকরণ পাওয়া যেতে পারে।  প্রতিপাদন   পটভূমি গিবস ফাংশনের  সংজ্ঞাটি হলো:  সেখানে H হলো এনথ্যালপি,যাকে সংসজ্ঞায়িত করা হয়ঃ  dH এবং dG খুঁজতে প্রতিটি সংজ্ঞার অন্তরীকরণ করে , তারপর  তাপ গতিবিদ্যার মৌলিক  সম্পর্ক ব্যবহার (সবসময় উভমুখী  বা একমুখী প্রক্রিয়ার জন্য সত্য):  যেখানে S হল এনট্রপি, V হল আয়তন , (উভমুখীতার  জন্য   -(ঋণাত্মক)  চিহ্ন, যেখানে dU = 0: চাপ-আয়তন  ছাড়া অন্য কাজ করা যেতে পারে এবং তা −pV এর সমান) প্রাথমিক মৌলিক সম্পর্কের "উভমুখী " রূপকে একটি নতুন মাস্টার সমীকরণে নিয়ে যায়:  এটা একটা বন্ধ সিস্টেমের জন্য গিবস মুক্ত শক্তি । গিবস–হেলমহোল্টজ সমীকরণ এই দ্বিতীয় মাস্টার সমীকরণ এবং আংশিক ডেরিভেটিভের জন্য শৃঙ্খল নিয়ম(chain rule) দ্বারা উদ্ভূত হতে পারে।Physical chemistry, P. W. Atkins, Oxford University press, 1978,   {|class="toccolours collapsible collapsed" width="80%" style="text-align:left" !প্রতিপাদন |- |সমীকরণটি থেকে শুরু করে পাই  G এর অন্তরজের জন্য , এবং  মনে রেখে  একজন   G/T  অনুপাতের অন্তরজ অন্তরীকরণের গুণসূত্র প্রয়োগ করে  নির্ণয় করে :  যার কারণে,  সম্পূর্ণ অন্তরজটিকে সাধারণ রাশির সাথে তুলনা করে পাই,  ধ্রুব চাপে T এর সাপেক্ষে  G/T অনুপাতটি   পাই   (i.e. যখন dp = 0), গিবস–হেলমহোল্টজ সমীকরণটি হলো :  |}   তথ্যসূত্র       বহিঃসংযোগ    লিঙ্ক - গীবস – হেলহোল্টজ সমীকরণ  লিঙ্ক - গীবস – হেলহোল্টজ সমীকরণ  বিষয়শ্রেণী:তাপগতিবিদ্যার সমীকরণ